Gerîla qasê cuyêka rûmetêne bi pawitişê erdê xo mîrasê rûmetê şehadetî zî verdenê. Nê şehîdan ra yew zî Goran Goyî yo. Goran Goyî çêrêk bi û tim rîyê ci huyayêne. Seba ke zordarîya zaliman qebul nêkerde amebi warê têkoşînî. Serra 2016î gerîla Goran bi tewrbîyayîşî ver bi azadîya gama verêne eşte.
Goranî bi serra xo ya ciwan û coşe kelecan dayêne dormeyê xo. Zanayêne ke her rîndîye bi kede afirîyena. Gerîla Goran Goyîyî bi keda xo rindîye afernaye û bi şerwanêko çêr.
Cayanê tewr rindan ê Kurdîstanî ra yew zî Heftanîn o. Goran na cografyaya bêhempa de bi ger3ila û ver dişmenî şer kerd. Goranî Xantûr de destanî nuştî.
Artêşa tirke şewa 16ê hezîrane de dest pê hêrişê îşxalî yê Heftanînî kerd û Xantûrî ser o tewr tay bi 50 helîkopteran bombayî varnayî. Gerîlayanê ke zanayêne bêbedelan nêbeno seba pawitişê nê erdî şer kerd. Gerîla Goran seba pawitişê erdê xo şehîd bi.
